_:n1a2e33b491f04d2bad8ed779017256c2xb0
<http://schema.org/articleBody>
"V avstrijskem Bad Waltersdorfu poteka mednarodni turnir Tennis Europe v starostni kategoriji do 14 let. Številno slovensko zastopstvo se je po odigranem tretjem krogu močno razredčilo, med posamezniki v igri ostajata šesti nosilec Luka Videnovič in sedma nosilka Ana Tara Praček. 13-letni Luka Videnovič prihaja iz Kranja in je na lestvici TE do 14 let uvrščen na 174. mesto, na slovenski teniški lestvici pa zaseda drugo mesto. V tretjem krogu je s 6-2 6-4 premagal Poljaka Mikolaja Kowala in se bo za napredovanje v polfinale pomeril s štirinajstim nosilcem Romunom Radujem Davidom Turcanujem, ki je s 6-3 6-3 izločil 2. nosilca Švicarja Timea Gaillarda. Med deklicami je tretji krog preživela samo 13-letna Koprčanka Ana Tara Praček, ki na lestvici TE zaseda 271. mesto, na lestvici TS pa je na petem mestu. V tretjem krogu je s 6-1 6-0 odpravila rusko kvalifikantko Anastasiio Kochealevskajo. Zdaj bo igrala s prvo nosilko, Avstrijko Tamaro Kostic. V konkurenci dvojic se je v polfinale uvrstila Eva Cikajlo s soigralko Aneto Junovo iz Češke."
<http://www.teniska-zveza.si/novica/10881/>